Ruotsinsuomalaiset ovat täysin poikkeus­tapaus, sanoo ruotsi­demokraattien tärkein strategi HS:lle – ”He ovat jotain ihan muuta” - Ulkomaat | HS.fi
Puolueen tärkein strategi ja ryhmäjohtaja Mattias Karlsson puhui HS:lle tuloksen selvittyä vaaliyönä. Hän lupasi puolustaa myös ruotsinsuomalaisten oikeuksia.
Ruotsinsuomalaiset ovat täysin poikkeus­tapaus, sanoo ruotsi­demokraattien tärkein strategi HS:lle – ”He ovat
Ruotsidemokraattien Mattias Karlsson osallistui ruotsidemokraattien vaalivalvojaisiin Tukholmassa, Ruotsissa sunnuntaina. (KUVA: Antti Aimo-Koivisto / Lehtikuva)
Julkaistu: 10.9. 14:26 , Päivitetty: 10.9. 15:21
Ruotsissa nyt alkavien vaikeiden hallitusneuvotteluiden lopputuloksella on Suomelle paljon seurauksia eri aloilla maahanmuutosta talouteenhttps://www.hs.fi/ulkomaat/art-2000005820322.html. Se kuitenkin näyttää varmalta, että Suomen ja Ruotsin viime vuosina syventynyt puolustusyhteistyö jatkuu ja syvenee.
Merkittävin uusi voima Ruotsin politiikassa on ruotsidemokraatit, joka sai sunnuntaina 17,6 prosenttia äänistähttps://www.hs.fi/ulkomaat/art-2000005821816.html ja nousi yhdeksi Ruotsin kolmesta suuresta puolueesta sosiaalidemokraattien ja kokoomuksen taakse.
Näin puolueen puheenjohtaja Jimmie Åkessonhttps://www.hs.fi/haku/?query=jimmie+akesson ennakoi tulevia hallitusneuvotteluita. Juttu jatkuu videon jälkeen.
HS kysyi puolueen tärkeimmältä strategilta ja ryhmäjohtajalta Mattias Karlssonilta https://www.hs.fi/haku/?query=mattias+karlssoniltayöllä vaalituloksen selviämisen jälkeen, kuinka tärkeää Suomen ja Ruotsin puolustusyhteistyö on ruotsidemokraateille.
”Se on meille valtavan tärkeää. Olemme jopa ehdottaneet puhdasta sotilasliittoa Suomen kanssa muutama vuosi sitten”, Karlsson sanoi. Karlsson on puoluejohtaja Jimmie Åkessonin pitkäaikainen ystävä ja olennainen osa puoluejohdon tiivistä ydinryhmää.
Alkuillasta ruotsidemokraattien vaalivalvojaisissa oli vielä riehakas tunnelma. Lopulta tulos oli puolueväelle odotuksiin nähden hienoinen pettymys. (KUVA: Magnus Laupa)
Ruotsidemokraatit jättivät tosiaan esityksen asiasta https://www.riksdagen.se/sv/dokument-lagar/dokument/motion/forsvarsallians-med-finland_H2021128vuonna 2014 ollessaan vielä huomattavasti pienempi voimatekijä Ruotsin politiikassa. Karlssonin mukaan linja ei ole muuttunut.
”Me mielellämme syvennämme tätä yhteistyötä niin paljon kuin se vain on mahdollista”, Karlsson totesi.
Puolustusliitto tarkoittaisi puolin ja toisin sitovia turvatakuita. Näin pitkälle Ruotsin muut suuret puolueet eivät ole valmiit menemään, vaikka yhteistyötä lämpimästi kannattavatkin.
Nykyään Suomen ja Ruotsin puolustusyhteistyötä syvennetään luomalla toimintamalleja myös mahdollisten kriisitilanteiden varalle. Poliittiset päätökset avusta pitää kuitenkin aina tehdä erikseen. Alkusysäys Ruotsin ja Suomen uudelle sotilaalliselle lähentymiselle oli, kun Venäjä otti Krimin niemimaan haltuun Ukrainalta keväällä 2014.
Pehmolelu oli jäänyt pöydälle makaamaan ruotsidemokraattien vaalivalvojaisissa Tukholmassa sunnuntai-iltana. (KUVA: Magnus Laupa)
Karlsson otti HS:n pyynnöstä kantaa myös toiseen suomalaisille tärkeään asiaan: ruotsinsuomalaisten oikeuksiin. Ruotsinsuomalaiset ovat yksi viidestä Ruotsin tunnustamasta kansallisesta vähemmistöstä.
Ruotsi on saanut toistuvasti kritiikkiä Euroopan neuvostolta heidän kohtelustaan. Erityisen ongelmallista on, että suomen kielen opetusta ja opetusta suomeksi ei ole riittävän hyvin saatavilla. Nykytilanteen puutteellisuuden totesi raportissaanhttps://www.regeringen.se/4ac2cd/contentassets/1223a145243f4c0aa25c0f3dc55b6965/sou-2017_91_webb.pdf myös hallituksen selvitysmies, Tukholman yliopiston professori Jarmo Lainiohttps://www.hs.fi/haku/?query=jarmo+lainio.
Ruotsidemokraatit on nationalistipuolue, joka kaikessa viestinnässään korostaa valtakulttuurin ensisijaisuutta. Ruotsissa asuu noin 700 000 ihmistä, joilla on suomalaisia juuria.
Ruotsidemokraattien ryhmäjohtaja Mattias Karlsson puhui vaalivalvojaisissa sunnuntai-iltana. (KUVA: TT NEWS AGENCY)
Mikä on ruotsidemokraattien suhtautuminen ruotsinsuomalaisten oikeuksiin?
”Me näemme heidät kansallisena vähemmistönä, ja tuemme heitä niin paljon kuin mahdollista. Sama koskee myös muita kansallisia vähemmistöjä”, Karlsson vastaa. Ruotsin kansallisia vähemmistöjä ovat ruotsinsuomalaisten lisäksi tornionlaaksolaiset, saamelaiset, juutalaiset ja romanit.
”Me ehdotamme lisää resursseja varmistaaksemme heidän oikeutensa omaan kieleen ja identiteettiin”, Karlsson sanoo.
Lue myös: Ruotsidemokraatit muuttavat sanomisiaan kaksoiskansalaisuudesta HS:n uutisen jälkeen: ”Pohjoisten naapurimaiden kanssa haluamme tehdä poikkeuksen”https://www.hs.fi/ulkomaat/art-2000005802841.html
Nationalistinen ideologianne ei siis tarkoita sitä, että olisitte kansallisia vähemmistöjä vastaan?
”Ei. He ovat täysin poikkeustapaus, meidän uusia tulijoita koskevat sopeuttamisvaatimuksemme eivät koske heitä. He ovat jotain ihan muuta”, Karlsson vastaa.
Ruotsinsuomalaisten kohdalla puolueen ryhmäjohtaja ottaa esiin myös historian.
”Pitää muistaa, että Ruotsi ja Suomi olivat sama kansakunta noin 700 vuotta. Historiallinen ja kulttuurinen side on todella vahva.”
Ruotsidemokraatit muuttavat sanomisiaan kaksoiskansalaisuudesta HS:n uutisen jälkeen: ”Pohjoisten naapurimaiden kanssa haluamme tehdä poikkeuksen”
24.8. 20:36
NY Times: Facebook palkkasi konsultti­toimiston väittämään arvostelijoitaan miljardööri Sorosin käskyläisiksi 15.11.2018